钦定古今图书集成/历象汇编/庶征典/第084卷 > 宋
## 钦定古今图书集成/历象汇编/庶征典/第084卷 > 宋

### 太祖建隆元年雨雹

按《宋史太祖本纪》不载。　按《五行志》，“建隆元年十月，
临清县雨雹伤稼。”

建隆二年，大雨雹。

按《宋史太祖本纪》，“二年十月辛丑，丹州大雨雹。”　按
《五行志》：“二年七月，义川、云岩二县大雨雹。”

建隆三年，雨雹。

按：《宋史太祖本纪》：“三年七月丁卯，潞州大雨雹。
建隆四年七月，海州风雹。”

按《宋史太祖本纪》。不载　按《五行志》云云。

### 乾德元年蜀雨雹

按《宋史太祖本纪》。不载。　按《幸蜀记》。广政二十六年。
〈即乾德元年〉四月，遂州方义县“雨雹，大如斗，五十里内飞
鸟、六畜皆死。”

乾德二年，雨雹。

按《宋史太祖本纪》，“二年秋七月庚辰，郃阳雨雹。九月
戊子，延州雨雹。”　按《五行志》：“乾德二年四月，阳武县
雨雹，宋州宁陵县风雨雹，伤民田。六月，潞州风雹。七
月，同州郃阳县雨雹害稼。八月，肤施县风雹。”

乾德三年，风雹。

按《宋史太祖本纪》不载。　按《五行志》：“三年四月，尉氏、
扶沟二县风雹，害民田，桑枣十损七八。”

乾德六年，雨雹。

按《宋史太祖本纪》。不载。　按《文献通考》：六年八月，“河
南府河清县雨雹。”〈是年十一月改元开宝故仍称乾德〉

### 开宝二年风雹害夏苗

按《宋史太祖本纪》。不载　按《五行志》云云。

开宝三年，雨雹。

按《宋史太祖本纪》不载　按《文献通考》：“三年夏，同州、
滑州大风雨雹害稼。”

开宝四年，雨雹。

按《宋史太祖本纪》。不载。　按《文献通考》，四年八月，“郓
州须城等三县风雹。”

开宝八年，雨雹。

按《宋史太祖本纪》不载。　按《文献通考》，“八年五月，邢、
磁州风雹，害桑麦。”

### 太宗太平兴国二年雨雹

按：《宋史太宗本纪》，“太平兴国二年秋八月，景城县雹。”

按：《五行志》：“太平兴国二年六月，景城县雨雹，七月”

永定县大风雹害稼。

太平兴国五年，雨雹。

按《宋史太宗本纪》，“五年夏四月，寿州风雹，冠氏县雨
雹。”　按《五行志》：“五年四月，冠氏、安丰二县风雹，
太平兴国七年雨雹。”

按：《宋史太宗本纪》：“七年五月，芜湖县雨雹。”

太平兴国八年，风雹。

按《宋史太宗本纪》，“八年五月，相州风雹。”　按《五行志》，
“风雹害民田。”

### 端拱元年雨雹

按《宋史太宗本纪》不载。　按《五行志》：“端拱元年三月，
霸州大雨雹，杀麦苗。闰五月，润州雨雹伤麦。”

### 淳化元年雨雹

按《宋史太宗本纪》不载。　按《五行志》：“淳化元年六月，
许州大风雹。坏军营民舍千一百五十六区。鱼台县
风雹害稼。”

### 至道二年雨雹

按《宋史太宗本纪》不载。　按《五行志》，“至道二年十一
月，代州风雹伤田稼。”

### 真宗咸平元年雨雹

县风雹伤稼。

咸平三年，雨雹。

按《宋史真宗本纪》不载。　按《五行志》：“三年四月丁巳，
京师雨雹，飞禽有陨者。”

咸平六年，雨雹。

按《宋史真宗本纪》不载。　按《五行志》，“六年四月甲申，
京师暴雨雹如弹丸。”

### 大中祥符三年雨雹

按《宋史真宗本纪》不载。　按《五行志》，大中祥符三年
“丙申，京师雨雹。”〈按志不言月通考作八月丙辰〉
大中祥符五年，雨雹。

按《宋史真宗本纪》不载。　按《五行志》，“五年八月丙辰，
京师雨雹。”

### 天禧元年风雹

按《宋史真宗本纪》，天禧元年，镇戎军风雹害稼，诏发
廪赈之，蠲租赋，贷其种粮。　按《五行志》：“天禧元年九
月，镇戎军彭城砦风雹，害民田八百馀亩。”

### 仁宗天圣元年雨雹

按《宋史仁宗本纪》不载。　按《五行志》：“天圣元年五月
丙辰，大雨雹。”

天圣二年，雨雹。

按《宋史仁宗本纪》不载。　按《五行志》：“二年七月壬午，
大雨雹。”

天圣六年，京师雨雹。

按《宋史仁宗本纪》不载　按《五行志》云云。

天圣八年五月丙辰，大雨雹。

按：《宋史仁宗本纪》云云。

### 庆历元年雨雹

按：《宋史仁宗本纪》：“庆历元年七月壬午，大雨雹。”
“庆历二年秋七月戊午，大雨雹。”

按：《宋史仁宗本纪》云云。

庆历六年五月甲申，京师雨雹。

按：《宋史仁宗本纪》云云。〈按文献通考作六年四月甲辰〉

### 嘉祐四年雨雹

按：《宋史仁宗本纪》：“嘉祐四年夏四月壬辰，雨雹。”

### 神宗熙宁元年雨雹

按《宋史神宗本纪》不载。　按《五行志》，“熙宁元年秋，鄜
州雨雹。”

熙宁三年，雨雹。

按：《宋史神宗本纪》：“三年七月戊戌，雨雹。”

熙宁七年，雨雹。

按：《宋史神宗本纪》：“七年夏四月乙酉，雨雹。五月壬寅，
雨雹。癸卯，大雨雹。”

熙宁八年，雨雹。

按《宋史神宗本纪》不载。　按《五行志》，“八年夏，鄜州、泾
州雨雹。”

熙宁九年，雨雹。

按：《宋史神宗本纪》：“熙宁九年二月乙卯，雨雹。”

熙宁十年，雨雹。

按《宋史神宗本纪》不载。　按《五行志》：“十年夏，鄜州雨
雹，秦州大雨雹。”

### 哲宗绍圣三年雨雹

按：《宋史哲宗本纪》：“绍圣三年十月辛未，西南方雷声
雨雹。”

绍圣四年，雨雹。

按《宋史哲宗本纪》：“四年闰二月癸卯，大雨雹。”　按《五
行志》：“四年闰二月癸卯，雨雹，自辰至申。”

### 徽宗建中靖国元年雨雹

按《宋史徽宗本纪》：“靖中靖国元年二月丙申，雨雹。五
月辛酉朔，大雨雹。”

### 崇宁三年雨雹

按：《宋史徽宗本纪》：“崇宁三年二月辛未，雨雹。冬十月
辛丑朔，大雨雹。”

崇宁四年二月甲子，雨雹。

按：《宋史徽宗本纪》云云。

### 大观元年雨雹

按：《宋史徽宗本纪》：“大观元年十月己巳，大雨雹。”
“大观三年，雨雹。”

按：《宋史徽宗本纪》：“三年五月戊辰，大雨雹。”〈按志作戊申京师大

雨雹

### 政和七年雨雹

按《宋史徽宗本纪》不载。　按《五行志》，“政和七年六月，
京师大雨雹，皆如拳，或如一升器，凡两时而止。”

### 宣和元年雨雹

按：《宋史徽宗本纪》：“宣和元年十二月辛卯，大雨雹。
宣和四年，雨雹。”

按：《宋史徽宗本纪》：“四年二月癸卯，雨雹。”

宣和七年，雨雹。

按：《宋史徽宗本纪》：“七年三月癸酉朔，雨雹。”

====钦宗靖康元年雨雹====按：《宋史钦宗本纪》：“靖康元年十二月庚辰，雨雹。”〈按志作己

卯庚辰京师雨雹

### 高宗建炎三年雨雹

按《宋史高宗本纪》不载。　按《五行志》，建炎三年八月
“甲戌，大雨雹。”

按：《文献通考》，刘向以为盛阳雨水，湿气胁之，不相入
则转而为雹。故雹者阴胁阳也。一曰，人君恶闻其过，
朋邪为利，蔽贤施之，则雹与雨俱。信谗杀无罪，则雹
下毁瓦破车，杀牛马。

### 绍兴元年雨雹

按《宋史高宗本纪》：“绍兴元年二月壬辰，雨雹。”　按《五
行志》：“绍兴元年二月壬辰，高宗在越州，雨雹震雷。
绍兴二年，雨雹。”

按《宋史高宗本纪》不载。　按《五行志》：“二年二月丙子，
临安府大雨雹。”

绍兴三年，雨雹。

按《宋史高宗本纪》：“三年正月辛未，震电雨雹。”

绍兴四年，雨雹。

按《宋史高宗本纪》，“四年三月戊午，雨雹。”　按《五行志》：
“四年三月己未，大雨雹，伤稼。”〈按纪志日干互异〉
绍兴五年，雨雹。

按《宋史高宗本纪》：“五年闰二月乙巳朔，雨雹。十二月
戊辰夜，雨雹。”　按《五行志》：“五年闰月乙巳朔，雨雹而
雪。十月丁未夜，秀州华亭县大风电，雨雹大如荔枝
实，坏舟覆屋。十二月戊辰，雨雹。”

绍兴七年，雨雹。

按《宋史高宗本纪》：“七年二月癸丑，雨雹。”　按《五行志》：
“七年二月癸丑，雨雹，先一夕雷，后一日雪，癸丑雹。”
按《文献通考》。〈二月癸丑作癸卯〉时秦桧始大用，是其应也。
绍兴八年，雨雹。

按《宋史高宗本纪》不载。　按《五行志》：“八年六月丙辰，
大雨雹。”

按《太康县志》：绍兴八年五月，雨雹。自汴至太康境，大
小皆龟形首足。卦文解者曰：“冰，兵也。龟，归也，释兵而
归也。”秦桧主和，议释兵归。

绍兴九年，雨雹。

按《宋史高宗本纪》不载。　按《五行志》：“九年二月甲戌，
雨雹伤麦。十二月辛未，雨雹。”

绍兴十年，雨雹。

按《宋史高宗本纪》：“十年二月辛亥，大雨雹。”　按《五行
志》：“十年二月辛亥，大雨雹。十二月庚辰，雨雹。”

绍兴十一年，雨雹。

按《宋史高宗本纪》不载。　按《五行志》，“十一年正月辛
酉，雨雹。”

绍兴十三年，雨雹。

按《宋史高宗本纪》，“十三年秋七月雨雹。”　按《五行志》：
“十三年二月甲子，雨雹伤麦。五月戊午夜，雹。七月庚
午、壬申，雹害稼。十一月己未，雨雹。”

绍兴十七年，雨雹。

按《宋史高宗本纪》：“十七年五月乙丑，雨雹。”　按《五行
志》：“十七年正月庚辰，雨雹，五月丙寅，又雹。”〈按本纪通考俱作乙

《丑。志》作“丙寅。” 互异。

按《轩渠录》：“绍兴十七年五月初，临安大雨雹，太学屋
瓦皆碎。”

绍兴二十一年，雨雹。

按《宋史高宗本纪》：“二十一年二月甲寅夜，雨雹。三月
丁丑，雨雹。”　按《五行志》：“二十一年三月己卯，雹伤禾
麦。”

绍兴二十八年，雨雹。

按：《宋史高宗本纪》：“二十八年四月辛亥，雨雹。”

绍兴二十九年，雨雹。

按：《宋史高宗本纪》：“二十九年二月戊戌，雨雹。”

### 孝宗隆兴元年雨雹

按：《宋史孝宗本纪》：“隆兴元年三月丙申夜，雨雹。
隆兴二年，雨雹。”

按《宋史孝宗本纪》，“二年二月丁丑，雨雹及雪。七月丁
未，雨雹。十二月己亥，雨雹。”　按《五行志》：“二年二月丁
丑，雹与霰俱，四月庚午，雹。六月，雨雹。七月丁未，雨雹；
十月辛卯，雨雹。十二月己亥，雨雪而雹。闰月，雨雹。”

### 乾道元年雨雹

按：《宋史孝宗本纪》：“乾道元年二月庚寅，雨雹。”

乾道二年，雨雹。

按：《宋史孝宗本纪》：“二年十月辛卯，雨雹。”

乾道三年，雨雹。

按：《宋史孝宗本纪》：“三年二月癸未，雨雹。”

乾道四年，雨雹。

按《宋史孝宗本纪》：“四年春正月癸未，雨雹。二月乙卯，
雨雹。”　按《五行志》：“四年正月癸未夜，雹有霰。二月丁
酉、癸丑，雨雹。乙卯，雹而雪。”

乾道五年，雨雹。

按：《宋史孝宗本纪》：“五年二月丙午，雨雹乾道六年，雨雹。”

按《宋史孝宗本纪》不载。　按《五行志》：“六年二月壬午，
雨雹损麦。”

乾道八年，雨雹。

按：《宋史孝宗本纪》：“八年七月壬辰，雨雹。”

淳熙三年，雨雹。

按《宋史孝宗本纪》，“淳熙三年夏四月丁亥，雨雹。”　按
《五行志》：“淳熙三年四月丁亥，雨雹。癸巳，天台、临海二
县大风雹，伤麦。”

### 淳熙四年雨雹

按《宋史孝宗本纪》：“四年春正月丙寅，雨雹。”　按《五行
志》：“四年正月，建康府雨雹，五月丙寅，雨雹。”

淳熙五年，雨雹。

按《宋史孝宗本纪》不载。　按《五行志》：“五年，建康府雨
雹者再。”

淳熙六年，雨雹。

按《宋史孝宗本纪》：“六年春正月丁丑，雨雹，三月壬申，
雨雹。”

淳熙八年，雨雹。

按：《宋史孝宗本纪》：“八年十二月甲寅，雨雹。”

淳熙十二年，雨雹。

按：《宋史孝宗本纪》：“十二年二月辛酉，雨雹。”

淳熙十三年，雨雹。

按：《宋史孝宗本纪》：“十三年闰七月丙午朔，雨雹。
淳熙十五年，雨雹。”

按《宋史孝宗本纪》：“十五年六月丁卯，雨雹。”　按《五行
志》：“十五年二月丁亥，雨雪而雹，六月丁卯，雨雹。
淳熙十六年，雨雹。”

按《宋史孝宗本纪》不载。　按《五行志》，“十六年二月己
卯，雹而雨。”

### 光宗绍熙元年雨雹

按：《宋史光宗本纪》：“绍熙元年二月丁酉，雨雹。”

绍熙二年，雨雹。

按《宋史光宗本纪》，“二年春正月戊寅，雷电雨雹。三月
癸酉，建宁府雨雹。大如桃李，坏民居五千馀家。温州
大风雨雷雹，田苗叶果荡尽。”　按《五行志》：“二年正月
戊寅，大雨雹。震雷电以雨。至二月庚辰，大雪连数日。
是月庚寅朔，建宁府大风雨雹，仆屋杀人。三月癸酉，
大风雨雹。大如桃李实，平地盈尺，坏庐舍五千馀家，
禾”麻蔬果皆损，瑞安县亦如之，坏屋，杀人尤甚。秋，祜
川县大风雹，坏粟麦。

按《文献通考》：“雷，阳也；雪，阴也。既雷则不当雪，皆失节
之应。”乙酉，宰臣留正奏土木繁兴，伤禾之应，上亟命
停皇后家庙之役，诏群臣言阙政。

绍熙四年，雨雹。

按《宋史光宗本纪》：“四年六月甲子，雨雹。秋七月丙寅，
大雨雹。”

### 宁宗庆元三年雨雹

按《宋史宁宗本纪》，“庆元三年四月乙丑，雨雹。”　按《五
行志》：“庆元三年二月己巳，雨雹。四月乙丑，雨雹大如
杯，破瓦，杀燕雀。嘉泰元年，雨雹。”

按：《宋史宁宗本纪》：“嘉泰元年三月丙寅，雨雹；戊辰，复
雨雹。己巳，雨雹；五月丁丑，雨雹；七月癸亥，雨雹。”

### 嘉泰二年雨雹

按：《宋史宁宗本纪》：“二年夏四月庚寅，雨雹。六月庚子，
大雨雹。”

嘉泰四年，雨雹。

按：《宋史宁宗本纪》：“四年春正月壬辰，雨雹。”

### 开禧二年雨雹

按：《宋史宁宗本纪》：“开禧二年春正月己酉，雨雹。”〈按志作雹

而雷

### 嘉定元年雨雹

按：《宋史宁宗本纪》：“嘉定元年闰四月壬申，雨雹。
嘉定二年，雨雹。”

按：《宋史宁宗本纪》：“二年三月丙申，雨雹。”〈按志作乙未〉
嘉定六年，雨雹。

按《宋史宁宗本纪》不载。　按《五行志》：“六年夏，江浙郡
县多雨雹害稼。”

嘉定十五年，雨雹。

按：《宋史宁宗本纪》：“十五年九月癸丑，大雨雹。”〈按志作大震雨

雹

按：《文献通考》：“大震雨雹”，阳不闭，阴胁阳，皆君道弱、臣
道彊之象。

嘉定十六年秋，雨雹。

按《宋史宁宗本纪》不载　按《五行志》云云。

### 理宗绍定元年雨雹

按《宋史理宗本纪》不载。　按《五行志》，“绍定元年五月
丁酉，雨雹。”

绍定五年，雨雹。

按：《宋史理宗本纪》：“五年九月乙巳，雨雹。”〈按志作壬寅〉绍定六年，雨雹。

按：《宋史理宗本纪》：“六年三月丙辰，大雨雹。”

### 端平二年雨雹

按《宋史理宗本纪》：“端平二年五月乙未，雨雹。丙申，大
雨雹。”

端平三年，雨雹。

按：《宋史理宗本纪》：“三年六月庚戌，大雨雹。”

按《齐东野语》：理宗丙申明禋大雷电雨雹，诏求直言，
架阁韩祥疏曰：“四海之大，谁无兄弟，尊为元首，宁忍
忘情？宿草荒阡，彼独何辜？二三臣子劝陛下绍巴陵
之后则弗顾，请陛下行徐、傅之诛则弗忍，焉知新城
冤魂，不日夜恻怆请命上帝乎？”司农丞郑逢辰封章，
略曰：“妖由人兴，变不虚发。推原其故，陛下掇天怒者，
其失有四：一曰天伦未笃，二曰朝纲未振，三曰近习
之势寖张，四曰后宫之宠寖盛。何谓天伦未笃﹖？”兄弟
人之大伦也。巴陵之死，幽魂槁葬，败冢荒丘，天阴鬼
哭，夜雨血腥，行道之人，见者陨涕。太子申生之死，犹
能请命于帝，巴陵亦先帝之子，陛下之兄也。霅川之
变，窜身水窦，襟裾霑濡，凶徒迫胁，情实可怜。今乃烝
尝乏祀，嫠妇无归，岂不掇天怒邪！

### 嘉熙元年雨雹

按：《宋史理宗本纪》：“嘉熙元年二月壬寅，雨雹。”〈按志作壬辰〉
嘉熙三年，雨雹。

按《宋史理宗本纪》不载。　按《续文献通考》：“三年三月
癸巳，雨雹。”

### 淳祐二年雨雹

按：《宋史理宗本纪》：“淳祐二年夏四月壬申，雨雹。
淳祐八年，雨雹。”

按：《宋史理宗本纪》：“八年二月癸巳，雨雹，三月乙丑，雨
雹。”〈按志作二月壬辰〉

淳祐九年，雨雹。

按：《宋史理宗本纪》：“九年春正月乙丑，雨雹。”

### 宝祐三年雨雹

按：《宋史理宗本纪》：“宝祐三年五月辛酉，嘉定府大雨
雹。”

宝祐四年，雨雹。

按：《宋史理宗本纪》：“四年二月戊辰，雨雹。”

### 开庆元年雨雹

按：《宋史理宗本纪》：“开庆元年五月辛亥，雨雹。”

### 景定元年雨雹

按：《宋史理宗本纪》：“景定元年二月庚申，雨雹。”

景定三年，雨雹。

按：《宋史理宗本纪》：“三年五月丙寅，雨雹。”